**Törvényes képviselet rögzítése az EESZT-ben:**

**14 éven aluli gyermekem van**

A Kormányablakban személyazonosság igazolása után a **törvényes képviselő** benyújthatja a **törvényes képviselet rögzítése iránti kérelmet**. Ehhez szükség van a törvényes képviseleti **jogosultságot igazoló okirat** bemutatására.

A Kormányablakban történő eljáráshoz **nem feltétlenül szükséges mindkét szülőnek megjelennie**, az eljárásra [**meghatalmazás**](https://e-egeszsegugy.gov.hu/documents/26398/799161/Meghatalmazas_harmadik_fel_eljarasara_EESZT.pdf/bca56826-08c0-0722-8b35-0a80278f8521)t adhatnak egymásnak. Így a megjelenő szülő saját- és meghatalmazottként a másik fél törvényes képviseleti jogát is kérheti rögzíteni a megfelelő, jogosultságot igazoló okiratok bemutatását követően.

**SZÜKSÉGES DOKUMENTUMOK ÉS OKIRATOK:**

* [**Kérelem törvényes képviseleti jogosultság EESZT-ben rögzítésére**](https://e-egeszsegugy.gov.hu/documents/26398/799161/Torvenyes_kepviselet_rogzitese_urlap_eRecept_es_Lakossagi_Portal_EESZT.pdf/64948ccb-4409-5730-0488-f2cad93c8c23)
* A jogosultság igazolásához házastársak esetében a **gyermek születési anyakönyvi kivonata** szükséges.
* Szülői felügyelet gyakorlásának rendezése iránt indított per illetve házassági bontóper esetén a szülői felügyelet gyakorlásának rendezésére hozott **bírósági ítélet** csatolandó.
* Amennyiben a felek a szülői felügyelet gyakorlásának rendezése tárgyában egyezséget kötöttek, a **bíróság jóváhagyó végzését** szükséges bemutatni.
* **Szülői felügyeletet visszaállító bírósági határozat** csatolása szükséges, amennyiben korábban megszüntetett szülői felügyeleti jog visszaállításra került.

**Szülői felügyelet vagy gyámság alatt álló 14-18 éves korú**, korlátozottan cselekvőképes kiskorú törvényes képviselője vagyok

A Kormányablakban személyazonosság igazolása után a **törvényes képviselő** benyújthatja a **törvényes képviselet rögzítése iránti kérelmet**. Ehhez szükség van a törvényes képviseleti **jogosultságot igazoló okirat** bemutatására.

Törvényes képviseleti jogosultság rögzítését kérheti - törvényes képviselő által az eljárásra meghatalmazott - **harmadik személy is**.

**SZÜKSÉGES DOKUMENTUMOK ÉS OKIRATOK:**

* [**Kérelem törvényes képviseleti jogosultság EESZT-ben rögzítésére**](https://e-egeszsegugy.gov.hu/documents/26398/799161/Torvenyes_kepviselet_rogzitese_urlap_eRecept_es_Lakossagi_Portal_EESZT.pdf/64948ccb-4409-5730-0488-f2cad93c8c23)
* A jogosultság igazolásához házastársak esetében a gyermek **születési anyakönyvi kivonat**a szükséges.
* Szülői felügyelet gyakorlásának rendezése iránt indított per illetve házassági bontóper esetén a szülői felügyelet gyakorlásának rendezésére hozott **bírósági ítélet** csatolandó.
* Amennyiben a felek a szülői felügyelet gyakorlásának rendezése tárgyában egyezséget kötöttek, a **bíróság jóváhagyó végzését** szükséges bemutatni.
* **Szülői felügyeletet visszaállító bírósági határozat** csatolása szükséges, amennyiben korábban megszüntetett szülői felügyeleti jog visszaállításra került.
* **Gyámhatóság határozata** gyám kirendeléséről

A részletes tájékoztató és a szükséges nyomtatványok megtalálhatók a <https://e-egeszsegugy.gov.hu/meghatalmazasok-az-eeszt-ben> weboldalon.

Kormányablakok elérhetőségeit és nyitvatartási idejét az alábbi linken találja:

<https://kormanyablak.hu/hu/kormanyablakok/budapest/1>